FEHÉR GYŰRŰ Közhasznú Egyesület

***2022. évi Közhasznúsági Jelentése***

Az egyesület 2022-ben is az Alapító Okiratban meghatározott célok és feladatok megvalósításának szem előtt tartásával végezte bűnmegelőzési és áldozatsegítő munkáját. Munkánk során az előző évek gyakorlatának megfelelően a komplexitásra törekedtünk és továbbra is felvállaltunk olyan feladatokat is, amelyek nem kimondottan az egyesületünknek lenne a feladata, de az áldozatok érdekében fontosnak tartottuk.

2022-es év a harmadik veszteséges éve volt az egyesületnek a 33 éves megalakulása óta

Az elmúlt évben további támogatók maradt el és újabb támogatókat sem sikerült találtunk, annak ellenére, hogy folyamatosan levélben, személyesen e-mail-ben kerestük meg azokat a vállalkozásokat, állami cégeket, akikről informálódtunk, hogy sok mindent és sokakat támogatnak, legtöbb esetben választ sem kaptunk, vagy annyit, hogy ez a tevékenység nem tartozik az általuk támogatandónak ítéltek közé.

Az utóbbi évek általunk stabil támogatójának vélt Miniszterelnökség a két alkalommal beadott kérelmünkre nem is válaszolt, így nem is kaptunk támogatást

2022-ben a MVM Paksi Atomerőmű Zrt 1,5 millióval és a Groupama Biztosító a szokásos 500 ezer forinttal., az V.kerület önkormányzata 700 ezer és a Jász-Nagykun Szolnok Vármegye főispánja 100 ezer forinttal járult hozzá az abádszalóki és a tiszafüredi iroda szezonális működéséhez. Az ott dolgozó munkatársunk munkabérét a 3 hónapra a tiszafüredi munkaügyi Hivatal biztosította.

A tagdíj bevételünk 473 ezer forint volt. Több tagunk jóval magasabb összeget utalt, mint az az Alapszabályban van.

Az egyesület a 7 tagú elnökség irányításával működött.

Az elnökség évente, szükség szerint, de legalább négy alkalommal ülésezik:

2022-ben megtartott elnökségi ülések: 2022. 02.16. 2022 04.28. 2022.10.05. és 2022,12.08.

Az elnökség tagjai 2022-ben is tovább folytatták aktív munkájukat az egyesület mindennapi életében, előadások, oktatások tartásában, illetve rendezvényeken való részvétellel.

Az egyesület működését a Felügyelő Bizottság ellenőrzi. Szükség szerint, de évente legalább egy alkalommal ülésezik. Az FB ülése 2022. április 21-én volt.

A felügyelő bizottság elnöke és tagjai, az elnökségi ülések állandó meghívottjai, és amikor lehetőségük van, részt is vesznek.

**A közhasznú tevékenységről szóló tartalmi beszámoló**

A 2023. május 04-én 13.00-kor megtartott elnökségi ülésen megtárgyalásra került a Felügyelő Bizottság jelentése, a 2022. évi közhasznúsági jelentés, a pénzügyi beszámoló a 2022-es évről és a 2023. évi költségvetés tervezet.

A közgyűlés elfogadta az elnökség által javasolt formában a Felügyelő Bizottsági jelentést, a beszámolót a 2022-ben végzett munkáról és a pénzügyi teljesítésről, valamint a 2023. évi költségvetést, amely meghatározza az egyesület éves munkáját.

Az egyesület legfőbb feladatai az alábbiak voltak 2022-ben:

Az egyesületnek 2022-ben összesen10 irodája volt az ország különböző településein. A bezárt siófoki iroda képviseletét a balatoni szezon idejére a Somogy megyei Polgárőr szervezet balatonföldvári központja vállalta. A hatvani iroda további működtetését továbbra is a városi mozgássérültek szervezete továbbra is vállalta, hogy amikor ott vannak, és valakinek segítségre van szüksége, hozzánk irányítják, ebben az évben önkéntesen.

Önkéntes munkában segítik az áldozatokat a szigetszentmiklósi, a keszthelyi, a kiskörei, a békéscsabai és a szekszárdi irodában dolgozó munkatársaink.

**Közvetlen támogatások**

2021. december 29-én, a Miniszterelnökségtől kapott 15 millió forintos támogatásból és a korábbi támogatás maradvány összegéből tudtuk működtetni a 2022-es évet. A Szerencsejáték Nonprofit Kft-től, 1,5 millió forint, a Groupama Biztosító Zrt.-tól 500 ezer forint. Az V. kerületi önkormányzatoktól 700 ezer forint és a Szolnok megyei önkormányzattól 100 ezer forint támogatást kapott egyesületünk. A kapott támogatásokról határidőre elszámoltunk.

Az Igazságügyi Minisztérium tovább növelte az Áldozatsegítő Központok számát. Megkeresésünkre még mindig nem sikerült az együttműködési megállapodást aláírni. Reméljük valamikor ez is megvalósul, mert információink szerint egy új koncepció kidolgozása van folyamatban az Igazságügyi Minisztériumban.

**Pályázati források**

Az EFOP-1.3.7-17-2017-00039 azonosító számú pályázatunk az egyházak és a civil szervezetek közösségfejlesztő tevékenységeinek bővítésére került kiírásra, amely 2018.01.01-től 2021.12.31-ig tartott volna, de a Pandémiás helyzet miatt 2022. március 31-ig meghosszabbításra került. A pályázatot befejeztük, a benne lévő vállalásokat teljesítettük, a kapott támogatásokat felhasználtuk. Az elszámolás elfogadásra került.

2022-ben-ben a VSE-vel és a tagszervezetekkel közös BeneVict pályázatban mi is részt veszünk, de az irodában történt személyi változások miatt nagyon nehezen halad, információ és nyelv ismeret hiányában nehézségeink vannak. A korábbi VSE pályázat elszámolása folyamatban van, az előzetes tájékoztatás szerint a kapott előlegből vissza kel fizetnünk, mivel a Pandémia miatt az utazások és az ehhez kapcsolódó szállások elmaradtak.

**Közérdekű és szakmai tevékenységek**

Úgy gondoljuk, hogy egyesületünk mindent megtesz annak érdekében, hogy stabil hátteret tudjon biztosítani az áldozatoknak nyújtandó minél szélesebb körű szolgáltatások nyújtásához, és ehhez folyamatosan keresünk támogatókat.

Továbbra is tartottunk előadásokat, tájékoztatókat –csak kevesebb alkalommal - a ORFK és a BRFK által szervezett rendezvényeken, továbbképzéseken, illetve Budapesten az az önkormányzatok megkeresése alapján, illetve azon vidéki irodáink vonzáskörzetében - ahol erre van igény - ahol az egyesületünk tevékenységén túl tájékoztatást adtunk az európai civil szervezetek által nyújtott segítségről. Ezt továbbra is fontosnak tartjuk, mivel igen sok magyar állampolgár dolgozik külföldön és ott is válhatnak bűncselekmény áldozatává.

A védett házakban elhelyezett családok esetében továbbra is egyesületünk látja el az összekötő szerepet az ott lévő gyermekek és az iskolák között, de rajtunk keresztül tudnak levelezni egymással, a rokonság tagjaival is. 12 család került elhelyezésre. Illetve új igényként jelent meg, hogy gyermekeket kellett kollégiumokba elhelyezni, az őket ért abúzusok miatt.

Egyesületünk a 2022-ben is fontosnak tartotta a más intézményekkel, szervezetekkel való jó partneri együttműködést, a civilekkel ez könnyebb, mint az államiakkal., reméljük ez a jövőben javulni fog.

2022-ben képzéseket tartottunk az V. kerületben, a XI. kerületben.

A tematikus szakmai napok a kríziskezelés módjait, lehetőségeit járták körül. A gyakorlatok megosztása, a tematikus workshopok, az interaktív tudásmegosztás egyaránt eszköze volt a találkozóknak.

Reméljük a későbbi munkájuk során, illetve a szemléletükbe beépítve tudnak majd hasznosítani.

* Az állami szervezetek közül továbbra is partneri- szakmai kapcsolatban állunk a Rendőr Kapitányságokkal, a. városi és kerületi hivatalok Gyámügyi Osztályaival. A bűncselekmények áldozatai segítése kapcsán számtalan esetben adtunk- kaptunk segítséget ezen intézményektől

Továbbra is együttműködünk a fővárosi és vidéki családsegítő szolgálatokkal- közös ügyfeleink érdekében.

Továbbra is aktív kapcsolatban állunk a védett házakkal (már ebben az évben is menekítettünk hozzájuk áldozatokat), továbbá a családok átmeneti otthonaival és a hajléktalan szállókkal.

Együttműködésben más szervezetekkel, több klienst is tudtunk továbbítani a megfelelő helyre (pl. terápiába).

Az egyesületen belüli családterápiás konzultációk száma is nőtt, valamint a telefonos segítségnyújtásé is.

Az utóbbi évben tovább nőtt a családon belüli erőszak áldozatainak száma, akik irodáinkhoz fordulnak segítségért. A részükre nyújtott szolgáltatásaink:

.

**Nemzetközi kapcsolataink**

**dr. Veisz Gábor a VSE elnökségében 2022. évben végzett tevékenységről**

A Victim Support Europe (VSE) elnökségébe a Fehér Gyűrű Közhasznú Egyesület (FGY) ajánlása alapján 2017. május 19-én választottak. A 2022. évben részben már újra voltak személyesen megtartott elnökségi ülések, de én magam online vettem részt rajtuk. Az elmúlt évben elnökségi tagként, illetve ahhoz kapcsolódóan az alábbi tevékenységekben vettem részt:

1. **VSE elnökségi ülés, online (2022. február 18.)**

Az év első elnökségi ülése online került megtartásra, ezen egyéb elfoglaltság miatt nem tudtam részt venni. Fő témák voltak: előző elnökségi ülés jegyzőkönyvének jóváhagyása; 2023. évi ülésezési terv összeállítása; tagfelvételi protokoll megbeszélése; etikus partnerség policy tervezete; vezetési policy és magatartáskódex az elnökség részére; 2022. évi munkaterv; máltai éves konferencia szervezésével kapcsolatos kérdések; projektekkel kapcsolatos tájékoztatás; biztonságos igazságszolgáltatásról szóló anyag.

1. **VSE elnökségi ülés, Lisszabon (2022. április 21-22.)**

A következő elnökségi ülés személyes jelenléttel zajlott Lisszabonban, én magam online vettem rajta részt. Az első napon egy workshopra került sor a VSE álláspontjáról egy jövőbeli áldozatsegítő irányelvvel kapcsolatban. A tényleges elnökségi ülés a második napon zajlott, amelynek fő témái: előző elnökségi ülés jegyzőkönyvének jóváhagyása; projektekkel kapcsolatos beszámoló; pénzügyi jelentés; munkaterv előrehaladása; tréning akadémia; az etikus partnerségi dokumentum előrehaladása; adományozási policy tervezete.

1. **VSE éves közgyűlés, Málta (2022. május 10.)**

A Máltán megtartott közgyűlésen nem tudtam részt venni.

Az egyesület részéről Kósi Viktória vett részt.

1. **VSE közgyűlés, Chateau du Lac (2022. szeptember 26-27.)**

A szeptemberi elnökségi ülés Genvalban, a Chateau du Lac-ban került megtartásra, én magam online vettem részt. Az első napon ismét egy workshopra került megtartásra, a témája ismét az áldozatsegítő irányelv felülvizsgálatával kapcsolatos VSE-álláspontok kialakítása volt. A második napon megtartott elnökségi ülés témái: előző elnökségi ülés jegyzőkönyvének jóváhagyása; pénzügyi jelentés; munkaterv előrehaladása; a berlini konferencia szervezésével kapcsolatos előrehaladási jelentés; a projektekhez való stratégiai hozzáállás megtervezése; a 2023. évi munkaterv tervezése; prostitúció kriminalizálásával kapcsolatos anyag.

1. **VSE elnökségi ülés, online (2022. november 8.)**

A novemberi elnökségi ülés online zajlott, témái: előző elnökségi ülés jegyzőkönyvének jóváhagyása; az EJTN-nel (European Judicial Training Network) és az ENVR-rel (European Network on Victims' Rights) való kapcsolattartás; a standardokkal, akkreditációval és tagi közreműködéssel kapcsolatos kérdések megvitatása; pénzügyi jelentés (kb. 25.000 € veszteséggel zárt a VSE 2022-ben a magas infláció és a megemelkedett költségek miatt); közgyűlés tervezése; jövőbeli tervek a Képzési Akadémiára (a hosszútávú cél az, hogy a jövőben minden áldozatokkal kapcsolatos képzésben közismertté váljon a VSE jelenleg még csak koncepció szintjén működő képzési akadémiája)

Az akkreditáció kapcsán több tag (Schlachtofferhulp, APAV, Weisser Ring, France Victimes) vállalta, hogy 2023-ban lefolytatja az önkéntes akkreditációt. A jövőben a társult tagból teljes taggá váláshoz kötelező lesz az akkreditáció, a jelenlegi tagok számára pedig szintén szükséges lesz átesni rajta.

1. **VSE közgyűlés, online (2022. december 9.)**

A VSE 2022-ben is online tartotta meg az év végi közgyűlését. Itt a legjelentősebb esemény az új elnök megválasztása volt, aki végül a holland Rosa Jansen lett.

**Statisztikák**

2022-ben 1133 fő kereste fel irodáinkat, akik közül anyagi támogatást adtunk 950e Ft összegben, 27 fő külföldi személy fordult hozzánk segítségért 12családot helyeztünk el védett házakba.

17 ügyben kaptunk újabb felkérést, illetve megbízást, olyan személyek részéről, akik bűncselekmények áldozatai voltak, hogy lássuk el a jogi képviseletüket, amit a budapesti, győri és a szegedi irodánk jogászai láttak-látnak el.

A pszichológusainknak továbbra is igen sok munkája van. 2022-ban 65 fő vette igénybe segítségünket 480 alkalommal.

A legtöbb ügyfél a budapesti irodát kereste fel, csak a budapesti irodában van heti 40 órában foglalkoztatott munkatársunk.

Hat irodánkat önkéntesek működtették 2022-ben, 3 irodánkban tiszteletdíjasok tevékenykedtek, akik heti néhány órában tartottak ügyeletet.

Az ügyfélforgalmunk alakulása a 10 meglévőre csökkent iroda, a rövidebb nyitvatartás ellenére is hasonló ügyfélszámmal találkozott, mint az előző években.

**2023. évi terveink**

Továbbra is mindent megteszünk azért, hogy az áldozatok részére biztosítsuk az eddigi szolgáltatásainkat.

A jelenlegi minimális támogatások ez év augusztusáig biztosítják az iroda működését, addig az időpontig kell összegyűjtenünk azt az összeget, ami biztosítja az egyesület működését ebben az évben.

* Egy el nem döntött pályázatunk van a paksi Atomerőmű 3 millió forintról és egy a MOL-nál öt millió forintról.
* az Egyesület szolgáltatásainak megtartása (elsősorban a jogi és pszichológiai szolgáltatásokra vonatkozóan, amelyben egyesületünk rugalmasan és hatékonyan tud közvetlenül közreműködni). Ennek feltétele az anyagi támogatás.
* Az egyesületi irodák szolgáltatásai továbbra is sokrétűséggel bírnak, amit a budapesti iroda irányít, így az áldozatok megkaphatják azokat a szolgáltatásokat, amivel a másodlagos áldozattá válás megelőzhető

**Hagyományos feladataink**

* a segítségért hozzánk forduló áldozatok támogatása, a másodlagos áldozattá válás megelőzése
* együttműködés az áldozatsegítést végző megyei kormány- hivatalokkal, az IM áldozatsegítő központjaival az ORFK-val, a BRFK-val, az OPSZ- szel,
* aktív részvétel az Európai Áldozatsegítő Szervezet munkájában (VSE)
* az oktatások, képzések folytatása
* a Nemzeti Bűnmegelőzési Tanács munkájában való továbbra is aktív részvétel
* az egyesület honlapjának karbantartása, friss információkkal való feltöltése
* új pályázati lehetőségek keresése, és azokban való részvétel
* önkéntesek, tagok szervezése (ez évek óta visszatérő feladat, az eredmény nem kielégítő)
* kapcsolatok bővítése más áldozatsegítéssel foglalkozó civil szervezetekkel
* továbbra is erősíteni a kapcsolatokat a megyei és városi rendőrkapitányságokkal, önkormányzatokkal

Az egyesületnek az SZJA-ból felajánlott 1%-t, ami 181ezer Ft volt. Az összeget az alapító okiratban foglalt feladatokra, az irodák működésére, az áldozatok segélyezésére használta fel egyesületünk. Ezúton is köszönjük a támogatóknak a felajánlásukat és kérjük a jelenlévőket, hogy a környezetükben élőket is ösztönözzék arra, hogy az SZJA 1%-t ajánlják fel egyesületünk részére.

Az elnökség nevében megköszönöm az egyesület munkatársainak, az önkénteseknek az odaadó munkát, amit az áldozatok segítése érdekében tettek.

Bízom abban, hogy továbbra is ilyen lelkesedéssel, odaadással végzik majd a munkájukat. Reméljük, ennek is híre megy, és ez több segítő támogatót hoz az egyesületnek.

Az egyesület könyvelését, saját munkatársunk végzi.

Az egyesület munkájáról, aktuális híreiről, a közérdekű információkról az alábbi honlapon lehet tájékozódni: www.fehergyuru.eu

Mellékletek:

* pénzügyi beszámoló a 2022-es évről
* 2022. évről szóló közhasznúsági jelentés
* a FB jelentése a 2022-es évről
* 2023. évi pénzügyi tervezet

A 2022. évről szóló FB jelentést, a közhasznúsági jelentést, a 2022-es pénzügyi beszámolót, a 2023. évi pénzügyi tervet, az elnökség 2023. május 04-i ülésén elfogadta és azt a Közgyűlésnek elfogadásra javasolta

Budapest 2023. április 20.

Fügedi László

elnök